pentru parlamentari din luna martie, România s-a angajat, de fapt, să 
instruiască pe avioanele F-16 până la 350 de ucraineni. Acest lucru înseamnă 
costuri uriașe din bugetul ţării, care vor depăși 2 miliarde de euro. 

Indignaţi și ei de deciziile antinaționale luate în CSAT, parlamentarii PSD au început să 
"dea din casă” și să semnaleze că România s-a obligat să instruiască pe avioanele F-16 nu 
30 de piloţi ucraineni, ci 350, ceea ce schimbă total datele problemei. “Surse din cadrul 
deputaților PSD au confirmat că ordonanța a luat în calcul instruirea a 350 de piloți 
ucraineni. În martie, în scrisoarea de informare a președintelui Klaus Iohannis pentru 
Parlament, se vorbea doar despre pregătirea a 30 de piloți ucraineni la Fetești, despre 
transferul pe teritoriul României a tehnicii militare livrate de o țară baltică și despre 
acordarea din partea țării noastre a suportului în ceea ce privește tehnica militară, ultimul 
punct fiind foarte ambiguu formulat. Acum, în proiectul de ordonanţă, nu se specifică 
numărul piloților ucraineni pe care ne obligăm să-i instruim, însă cert este că ei, în CSAT, 
știu acest lucru. Iar costul pentru instruirea unui singur pilot ajunge la 6 milioane de euro, 

piloților ucraineni pe F-16, deși, în condiţii normale, pregătirea pe un astfel de avion ar 
trebui să dureze cel puțin 2 ani. Deputatul Dumitru Viorel Focșa mai arată că polonezii au 
fost foarte prudențţi, acceptând doar reparaţii la tehnica militară ucraineană, în timp de 
România se expune în mod riscant. 


Ministrul Apărării, luat la întrebări 


Senatorul Gheorghe Adrian Cătană i-a adresat o interpelare ministrului Apărării, Angel 
Tilvăr, solicitându-i să confirme sau să infirme cifra de 350 piloţi ucraineni care vor fi 
instruiți în România, în baza de la Fetești. "Guvernul României a pus în dezbatere publică 
pe 10 iunie Ordonanţa de urgenţă a Guvernului privind finanțarea de către România a 
instruirii personalului ucrainean în cadrul facilității de instruire pentru personalul care 
operează aeronave F-16 din Baza Aeriană-Fetești. Proiectul a surescitat opinia publică 
întrucât lasă impresia că ne implicăm din ce în ce mai mult într-un război care nu este al 
nostru. Pe această cale vă solicit să-mi răspundeți în scris la următoarele întrebări: Este 
adevărat că instruirea și licențierea unui pilot de avioane F16 costă 6,8 milioane de euro? 


Dacă răspunsul dumneavoastră este negativ, atunci cât costă? Este adevărat ca România 
s-a angajat să instruiască în jur de 350 piloţi ucraineni? Dacă răspunsul dumneavoastră 
este negativ, atunci câți? Este adevărat ca România va plăti 2,4 miliarde de euro pentru 
instruirea piloților Ucraineni? Dacă răspunsul dumneavoastră este negativ, atunci cât va 
plăti? De ce în proiectul de OUG nu apare scris nimic explicit la secțiunea a 4-a impact 
financiar? E adevărat că aceste sume au fost deja bugetate înainte de a fi adoptat OUG- 
ul?”, se arată în interpelarea senatorului Gheorghe Adrian Cătană adresată șefului MApN. 


Hub regional, pe banii României 


În luna iulie a anului trecut, Consiliul Suprem de Apărare Țării a adoptat o hotărâre prin 
care se puneau bazele creării în România a unei facilităţi de instruire a piloților pentru 
operarea avioanelor F-16. "Împreună cu alți aliați și cu compania care proiectează acest 
avion de luptă, va fi creat, în România, un hub regional pentru antrenamentul piloților 
care vor zbura pe aceste avioane. Aici vor fi pregătiți piloții români care operează 
aeronave F-16, urmând ca facilitatea să fie deschisă ulterior și participării piloților din 
statele aliate și partenere NATO, inclusiv din Ucraina”, se preciza în hotărârea CSAT. Ce nu 
s-a spus atunci este că hub-ul regional este, de fapt, pe banii României, care va fi 
obligată să cheltuiască miliarde de euro din împrumuturi externe. 


